

|  |
| --- |
| R E P U B L I K A H R V A T S K APRIMORSKO – GORANSKA ŽUPANIJAOPĆINA PUNAT |
| **OPĆINSKI NAČELNIK** |
|  |

KLASA: 944-01/16-03/4

URBROJ:2142-02-02/1-21-6

Punat, 27. travnja 2021. godine

Na temelju članka 391. Zakona o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12 i 152/14), članka 45. Statuta Općine Punat („Službene novine Primorsko – goranske županije“ broj 8/18, 10/19, 3/20 i 3/21), članka 5. i 21. Odluke o uvjetima, načinu i postupku raspolaganja nekretninama u vlasništvu Općine Punat („Službene novine Primorsko-goranske županije“ broj 21/16, 27/16, 11/17 i 11/20) općinski načelnik objavljuje

**NATJEČAJ**

**za zamjenu nekretnina u vlasništvu Općine Punat**

1. **Mijenjaju se nekretnine u vlasništvu Općine Punat:**
* z.č. 2271/1, maslinik površine 38 m2, zk.ul. 3876 k.o. Punat
* z.č. 8915/2, put kod groblja, površine 21 m2, zk.ul. 3204 k.o. Punat

Navedene nekretnine mijenjaju se putem natječaja po početnoj cijeni određenoj po ovlaštenom sudskom vještaku građevinske struke koja za z.č. 8915/2 iznosi 709,00 kn/m², a za z.č. 2271/1 iznosi 879,00 kn/m².

Predmetne nekretnine sukladno UPU 3 građevinsko područje naselja N1 – centralno naselje Punat („Službene novine Primorsko-goranske županije“ broj 34/10, 40/13, 40/14, 13/16 i 3/20) smještene su u području oznake M1- mješovita namjena (pretežito stambena namjena).

Općina Punat za ponuđene nekretnine u zamjenu potražuje nekretnine koje predstavljaju interes Općine u svrhu privođenja zemljišta namjeni utvrđenoj prostorno planskoj dokumentaciji, odnosno izgradnje komunalne infrastrukture na području obuhvata UPU 3 - građevinsko područje naselja N1 - centralno naselje Punat.

Vlasnik zamjenske nekretnine može uz nekretninu ponuditi i novčani iznos koji zajedno s procijenjenom vrijednosti zamjenske nekretnine predstavlja njegovu ponudu.

**Opći uvjeti natječaja:**

Ponuda mora sadržavati:

* osnovne podatke o ponuditelju (ime i prezime, prebivalište za fizičke osobe/naziv tvrtke i sjedište pravne osobe, preslika osobne iskaznice ili podatke o registraciji za pravne osobe, OIB),
* oznaku nekretnine (redni broj za koje nekretnine se natječe, broj katastarske čestice, zk.ul.,katastarska općina)
* broj računa ponuditelja za povrat jamstvenog pologa,
* iznos ponude i dokaz o pravu vlasništva (vlasnički list) neopterećenih nekretnina koje se nude u zamjenu

Pravo sudjelovanja na Natječaju imaju sve pravne i fizičke osobe koje ispunjavaju uvjete za sudjelovanje na Natječaju.

Ponuditelji koji se natječu, *moraju po svim osnovama imati podmirene dospjele obveze prema Općini Punat* do trenutka otvaranja ponuda.

Ponuđeni iznos cijene nekretnine ne može biti manji od iznosa navedenog u natječaju.

Vrijednost zamjenske nekretnine, ako se utvrdi interes Općine za stjecanjem prava vlasništva na toj nekretnini, utvrditi će se procjenom ovlaštenog vještaka.

Ponuditelji su dužni uplatiti jamstveni polog u visini od 10% od početne (natječajne) cijene u korist Proračuna Općine Punat na račun IBAN HR8724020061836000009 s pozivom na broj 68 7757 - OIB, s naznakom "*Polog za sudjelovanje na natječaju za zamjenu nekretnina*".

Nakon prihvaćanja ponude u nekretninama polog se vraća najpovoljnijem ponuditelju.

Ponuditelju koji ne uspije u natječaju uplaćeni polog vratiti će se u roku od 15 (petnaest) dana od dana donošenja odluke o odabiru.

Najpovoljniji ponuditelj dužan je u roku od 8 (osam) dana od dana izbora pristupiti sklapanju ugovora o zamjeni.

Ukoliko najpovoljniji ponuditelj odustane od ponude, odnosno ne pristupi sklapanju ugovora u roku od 8 (osam) dana od dana izbora najboljeg ponuditelja, uplaćeni polog mu se neće vratiti.

Ponuditelj za nekretnine plaća trošak objave natječaja, kao i trošak procjene nekretnina te je dokaz o uplati troškova preduvjet zaključenju ugovora o zamjeni nekretnina.

Troškove poreza na promet nekretnina, ovjere potpisa i prijenosa vlasništva snosi ponuditelj.

Ponude se dostavljaju u zatvorenoj omotnici s naznakom:

**«Ponuda za zamjenu nekretnina po natječaju – NE OTVARATI»**

na adresu:

**OPĆINA PUNAT**

**Novi put 2**

**51521 Punat**

Ponude se predaju neposredno na urudžbeni zapisnik ili putem pošte preporučenom pošiljkom, a krajnji rok za dostavu ponuda je **8 (osmi) dan od dana objave obavijesti o natječaju u „Novom listu“** do 15,00 sati neovisno o načinu dostave. Obavijest o raspisanom natječaju objavit će se u „Novom listu“ dana *2. svibnja 2021. godine*. Ponude koje pristignu nakon 15,00 sati dana 10. svibnja 2021. godine bez obzira na način dostave smatraju se zakašnjelima.

Izbor ponuda obavit će se 11. svibnja 2021. godine u 12:00 sati u prostorijama Općine Punat.

Nepotpune ponude i ponude podnesene izvan utvrđenog roka neće se razmatrati.

Općina Punat zadržava pravo ne izabrati niti jednu ponudu, odnosno poništiti natječaj u cijelosti u svako doba bez obrazloženja.

 OPĆINSKI NAČELNIK

 Marinko Žic, v.r.